માનવીના રે જીવન ! ઘડી અષાઢ ને ઘડીક ફાગણ, ...................... એક સનાતન શ્રાવણ ! એક આંખે આંસુની ધારા, બીજીએ સ્મિતના ઊડે ફુવારા; તેજછાયાને તાણેવાણે ...................... ચીતરાયું ચિતરામણ ! એક અંધારથી આવવું; બીજા અંધારામાં જઈ સમાવું; બિચમાં બાંધી આંખે પાટા, ...................... ઓશિયાળી અથડામણ ! આવ્યો આવ્યો જ્યાં થાય, ઘડીમાં જાય કરેથી મર્મ સરી ત્યાં, ભલભલા માંહી ભૂલા પડે તોય કારમાં કેવાં કામણ ! ઘડી અષાડ ને ઘડીક ફાગણ, ...................... એક સનાતન શ્રાવણ ...................... માનવીના રે જીવન !